Publication: Magyar Közlöny
Issue: MK-2006-53 (Year: 2006, Number: 53)
Era: 2004-2010
Section: földgázellátásról szóló 2003. évi XLII. törvény (a továbbiakban: GET) szerinti hozzáférésre jogosultak az Üzemi
Paragraph Index: 679

b) A javaslatnak földgáz készlet vonatkozásában az adott évre az Fbkt. 12. §-a szerint irányadó összmennyiséget kell tartalmaznia, és fel kell tüntetnie az elõirányzott beszerzéseket. A költségvetési javaslatnak a várható bevételek és kiadások mellett ki kell mutatnia a hiteligényeket is. A javaslatnak alapvetõen az Alapszabály 11.4. pontjához igazodó részletezettségûnek kell lennie. A költségvetésnek hitelfelvételi tervet is kell tartalmaznia. 12.2. Az igazgatótanács a javaslatot minden évben november 30-áig megvitatja. A javaslat a közgyûlés elé történõ terjesztéséhez a mindkét szekciót képviselõ igazgatótanácsi tagok egyszerû többségû szavazata, továbbá a miniszter, a pénzügyminiszter és a Hivatal igazgatótanácsbeli képviselõinek hozzájárulása szükséges. Ha a miniszter, a pénzügyminiszter és a Hivatal igazgatótanácsbeli képviselõinek bármelyike a javaslat ellen szavaz, úgy azt átdolgozásra – az ellenvetések egyidejû közlésével – vissza kell adni az igazgatóságnak. A költségvetési javaslat alapján külön meg kell határozni a kõolajtermék csoportonkénti egységnyi hozzájárulás értékét, az erre vonatkozó összegszerû javaslat része a közgyûlési elõterjesztésnek. Indokolt esetben variációk is készíthetõk. 12.3. Az igazgatótanács az általa elfogadott költségvetést, az azt megalapozó üzletpolitikával jóváhagyásra a közgyûlés elé terjeszti. A közgyûlés által jóváhagyott költségvetés a Szövetség következõ évi programja. 12.4. A jóváhagyott költségvetés végrehajtását szolgáló intézkedéseket az igazgató minden külön felhatalmazás nélkül megteheti, a jogügyleteket megkötheti, minden esetben mérlegelve a gazdaságossági szempontokat. 12.5. Ha a körülmények változása vagy hatósági intézkedés a tervtõl való eltérést tesz szükségessé, az igazgató – az igazgatótanács elnökével együttmûködve, annak minisztériumi tagjait tájékoztatva – saját hatáskörében teszi meg a halaszthatatlan intézkedéseket, de egyben köteles az igazgatótanács rendkívüli ülését összehívni. A kõolaj és kõolajtermék, valamint a földgáz biztonsági készlet felhasználásának tervezett intézkedésérõl már a tervezési fázisban értesíteni kell a fentiekben meghatározott tagokat, ha ezt az adott körülmények lehetõvé teszik. A már megtett szükségintézkedések jóváhagyása és a jövõben teendõ intézkedések elhatározása az igazgatótanács hatásköre. 12.6. A tagi hozzájárulás Kt. 34. §-ában meghatározott évközi módosítására a közgyûlés, illetve felhatalmazására az igazgatótanács jogosult, illetve kötelezett. 12.7. A Szövetség december 31-i fordulónappal a számviteli törvény elõírásai szerint éves beszámolót köteles készíteni. Az éves beszámolót az igazgatóság úgy köteles el- 2006/53. szám készíteni, hogy az a könyvvizsgáló felülvizsgálata, az igazgatótanács egyetértése után a közgyûlés által a tárgyévet követõ év május 31-éig elfogadásra kerüljön. 12.8. A Szövetség mérlegét és eredménykimutatását – a számviteli törvény elõírásai szerint – a Kt. 35. §-ában foglalt eltérésekkel kell elkészíteni. Az eredménykimutatás „egyéb bevételek” sorából azonban a tagok hozzájárulását -ból-os tételként ki kell emelni, az „adózás elõtti eredmény” sor után pedig „tõketartalékba helyezett” sort kell beiktatni, a többi sor megszüntetésével. 12.9. A Szövetség köteles eszközeit és forrásait, bevételeit és ráfordításait a kõolaj és kõolajtermék-készletezési, valamint a földgáz-készletezési tevékenységenként, illetve azokat a nem készletezési tevékenységeitõl belsõ számvitelében elkülöníteni, valamint azokat az éves beszámoló kiegészítõ mellékletében, készletezési tevékenységenként készített mérlegben és eredménykimutatásban oly módon bemutatni, mintha az egyes tevékenységeket önálló gazdálkodó szervezetek végeznék. A kõolaj és kõolajtermék készletezésre, illetve a földgázkészletezésre, valamint a nem készletezési tevékenységre fel nem osztható költségeket, ráfordításokat az egyes tevékenységekkel kapcsolatosan felmerült költségek, ráfordítások arányában kell elszámolni. 12.10. A 16/A.2. pont szerint felhasznált kõolajtermék miniszteri rendeletben meghatározott ára és a készlet visszapótlásának költségei közötti különbözetet a Szövetség költségvetésében a bevételek és a ráfordítások különbözetének számításakor figyelembe kell venni. 13.

Source: https://magyarkozlony.hu/hivatalos-lapok/d1ca8f96fcea2c4d5489a0b3362df93687ef581a/dokumentumok/a760452884e4874bd79e4067b413bf7e7ca0ee62/letoltes